# הסיפור של ג'ף לדרר

# אני נולדתי בדרום אפריקה בקייפטאון הילד השלישי למשפחה שהגירו מגרמניה לפני מלחמת העולם השנייה. מכיוון שהייתי ג'ינג'י ונולדתי 10 שנים אחרי אחותי ואחי שהיו כהים אז חשבו שאני ילד לא חוקי ורצו להאשים את הדוור, אבל בשנים מאוחרות יותר שמו לב שאני מאוד דומה לבעלה של אמי.

# אמי הייתה חולה לאחר שנולדתי אז הביאו אחות באופן קבוע שתטפל בי והיא גרה אתנו, היא הייתה לבושה במדים של אחות עם מטפחת וחלוק לבנים. הייתי תמיד עם חיוך על פני, אך שהגיע הזמן ללכת לגן אני לא רציתי ללכת, אז הכריחו אותי ולא הייתי מרוצה. אני זוכר במיוחד שלגננת היה מקל כמו מקל של מטאטא וזה הפחיד אותי, אז כל בוקר לפני הגן הייתי מקיא ובסופו של דבר ההורים נכנעו ונשארתי בבית עד כיתה א'.

#  בבית ספר הייתי בין המצטיינים של הכיתה ובנוסף גם בספורט הייתי מצטיין ושיחקתי רוגבי- משחק שהיה פופולארי בארצות דוברי אנגלית. בית הספר היה רחוק מאוד מהבית ואבא שלי היה לוקח אותי במכוניתו בבוקר אבל בדרך חזרה אחר הצהריים, הייתי צריך לחזור באוטובוס ולפעמים זה היה לוקח שעה וחצי שעתיים. הייתי מופיע בהצגות בית ספר וניגנתי בחצוצרה בתזמורת של בית הספר.

# אחרי בית ספר הלכתי לצבא ושרתתי 9 חודשים מהם 6 חודשים הייתי כל כך רחוק מהבית ולא היו חופשים.

#  אחרי הצבא הייתי צריך להחליט במה אני אעבוד. רציתי להיות מורה למתמטיקה, אבל ההורים לא הסכימו ושלחו אותי ליועץ מקצוע והוא שכנע אותי שיותר מתאים לי להיות רופא. למדתי 6 שנים רפואה ומחוץ לשעות הלמידה הייתי פעיל באגודת הסטודנטים היהודים בדרום אפריקה. בשנים אלו החלטתי שהעתיד שלי יהיה בארץ ישראל.

#  המצב הפוליטי בדרום אפריקה היה מאוד קשה, הממשלה בשלטון היו לבנים במיעוט ששלטו במיליוני שחורים שלא הייתה להם זכות הצבעה וחיו בתנאים קשים ובאוני רב.

# אחרי טקס הסיום של בית ספר לרפואה עליתי על מטוס והגעתי לארץ ישראל. הייתי לבד אבל יחד איתי עלו עוד 6 רופאים שהיו באותו בית ספר לרפואה, אז לא הרגשתי לבד.

#  סיימתי שנה בבית חולים תל השומר ואז עברתי לגור בפתח תקווה והתחלתי את ההתמחות שלי ברפואת המשפחה. היה לי חבר בתל אביב, גם רופא, שאמו מאוד רצתה שאני אפגש עם גיסה של בנה הבכור, יאיר, שקראו לה תלמה. אחרי הרבה חודשים צלצלתי לתלמה, יצאנו לפגישה, ראינו סרט " הרפתקת פוסיידון". הייתה אהבה ממבט ראשון, וב- 2.4.74 התחתנו בחיק המשפחה בחצר של יאיר וחווה'לה. תלמה לא רצתה להתחתן בראשון לאפריל כי היא חששה שאנשים יחשבו שזו בדיחה.

# אחרי שנה נסענו לאנגליה להשתלמות, שם נולד דן, הבן הבכור. הייתה תקופה יפה מאוד, שני הורים צעירים עם בן יחיד במרכז לונדון עם גישה לתיאטרון, לאולם קונצרטים ושפע של מוזיאונים.

# אחרי שנתיים חזרנו ארצה לרעננה ונולד בן שני, אורי. באותה התקופה, קיבלתי הצעה לעבוד כרופא כפר באזור תל מונד, הפיתוי היה גדול!

# עברנו לגור בכפר הס ונשארנו שם עד עצם היום הזה.

# ב- 1979 עברנו דירה לבסיס חיל אוויר בחצור, מפני שהייתי צריך לעשות שירות צבאי. עבדתי כרופא של הבסיס, תלמה והילדים מאוד התלהבו מהחיים בבסיס, היו אלה השנים הכי יפות שלנו, קבלתי משכורת טובה, שעות עבודה היו נוחות ובלי הרבה אחריות.

# אחרי שנה וחצי שחזרנו לכפר הס נולד ילד ג'ינג'י בשם חגי. תלמה ואני החלטנו שבכל זאת רצוי שתהיה לנו בת ולהפתעתנו בלידה הרביעית נולדו תאומים בנים, דורון ובעז. הייתה תקופה של שלווה, חיי משפחה מושלמים, טיולים בחיק הטבע, חגיגות רבות, חגים עם המשפחה המורחבת.

# פתאום, בחורף 1987 תלמה חלתה בסרטן, ואחרי 10 שנים של התמודדות עם המחלה, היא נפטרה זמן קצר לפני הבר מצווה של התאומים. התקופה אחרי המוות של תלמה הייתה קשה, היו חמישה בנים בבית, אבל לאט לאט חזרנו לשגרה. אחרי שש שנים חברים שלי עשו שידוך ביני לבין אביבה, שהייתה אלמנה גם היא ועברנו לגור ביחד. חיי המשפחה חזרו להיות רגילים.

# אורי התחתן עם טלי ב-2005 ונולדו להן שתי ילדות, שירה ואיילה. חגי התחתן עם יעל ב- 2006 ונולדו להם שני ילדים, שלו ואיתן. דורון חי עם אנה מ-2012 ויש להם שלשה ילדים תלמה, אימליה ומיכאל, ובעז התחתן עם סיוון ב- 2014 ונולד להם ילד בשם תבור.

# עבדתי כרופא משפחה במושבים של גוש תל מונד במשך 38 שנה, והיום אני ממשיך לעבוד כרופא בתפקיד פחות עמוס.

# שרתתי בצה"ל עד גיל חמישים, קודם כרופא ביחידת 669, יחידת חילוץ ופינוי של חיל אוויר, ואחר כך רופא בירפ"א יחידת בדיקות שגרתיות של ציוותי אוויר.

# במשך השנים הופעתי בהצגות תיאטרון מבית ספר יסודי עד עצם היום הזה.

# היום יש לי משפחה גדולה, במיוחד שאנחנו חוגגים אירועים עם המשפחה המורחבת של אביבה.